Velkommen til TSV’s ordinære generalforsamling for 2023

Jeg vil nu give jer en beretning om bestyrelsens arbejde i året 2023.

Bestyrelsen har været samlet til 5 bestyrelsesmøder i 2023 og desuden har der været en del separate møder i bestræbelserne på at forbedre og fremtidssikre forsyningen af drikkevandet til vort område.

Vi forsynes fortsat med velsmagende drikkevand, som løbende er under kontrol af et uvildigt lab. Hårdhedstallet for vandet er 20. Vi er 700 forbruger.

Værket kører upåklageligt. Det bearbejder råvandet fra 2 af vores vores boringer som blandes så det overholder gældende grænseværdier. Inden vandet sendes ud til jeres vandhaner behandles det via filtre, hvor det iltes - jern, mangan m.m. fjernes, så vi får det fine velsmagende vand, som vi kender.

Vi er dog udfordret i og med at den eneste helt rene boring vi har er beliggende meget kystnært, hvilket betyder at i fald vi trækker for hårdt på den kan vi risikerer at der går saltvand i den og så er den ubrugelig – deri er selvsagt ikke en holdbar forsyningssikkerhed.

For at skabe en holdbar forsyningssikkerhed har Bestyrelsen fået etableret en ny vandledning til Hasmark Vandværk, som nu har fået etableret en ledning op til Otterup Vandværk, herigennem opnås en pæn stor forsyningssikkerhed – et arbejde der har taget over 5 år at få fuldført. Denne nye forbindelse til Hasmark blev sat i drift til Sct. Hans nu i 2023.

Herfra forsynes nu den østlige del af TSVs forsyningsområde. Resten af vores område forsynes fra vort eget værk/1-2 boringer. 1/3

Rent teknisk er det løst sådan at vi kan justere på tilførslen fra Hasmark så vi kan drosle ned i lavsæsonen og op i højsæsonen. Med den løsning undgår vi at overbelaste vores kystnære og pt. Rene boring.

Vi har fortsat en del gl. 300mm målerbrønde, hvor nye målere ikke kan monteres i og her er der også gl. vandstik med alu-anboringr, hvor utæthederne oftest konstateres.

Bestyrelsen arbejder løbende på at fremme nødvendige udskiftning/renoveringsarbejder i den udstrækning værkets økonomi rækker og så krav om montering af nye målere opfyldes.

Som det fremgår af TSVs regnskab, som alle har kunnet læse på vores hjemmeside og som gennemgås senere, så er TSVs økonomi ganske fornuftig og bestyrelsen foreslår at de faste bidrag og m3-prisen fortsætter uændret, som oplyst i 2023, men selfølgelig uden de ekstra opkrævninger der var behov for til at finansierer den nye ledning over til Hasmark. Vi vil fortsætte med kun at sende opkrævninger ud en gang om året, som det er gjort de sidste par år, hvilket spare os/vandværket for en del porto.

I 2023 er der i alt udpumpet 18.595 m3 i vort system men kun solgt 16.404 m3 i h.t. de fra sommerhusejerne indkomne aflæsninger d.v.s. at der har været et spild på 11,78%, hvor vi sidste år lå på over 16% spild. I forsommeren fandt vi et voldsomt brud som selvfølgelig straks blev lukket så vi forventer at vi i 2024 kommer væsentlig længere ned i spild. For at imødegå spild har vi indkøbt og monteret logger der detaljeret kan vise os evt. ekstraordinære udpumpninger f.eks. om natten, hvilket vil indikere evt. brud. 2/3 Vi arbejder fortsat med at kunne kommunikere med jer andelshavere rent elektronisk, så vi fremover bl. a. kan spare udgifter til den nu ret dyre porto.

Derfor opfordres I til at sende jeres e-mail adresse og mobiltlf. nr. til vandværket, hvilket kan gøres via TSVs hjemmeside. Vi mangler fortsat disse oplysninger fra en del forbrugere.

På hjemmesiden vil I kunne finde de væsentligste oplysninger om Vandværket, bl.a. rapporter fra eurofins. Bestyrelsen har i det forløbne år fået udarbejdet en ny mere brugervenlig hjemmeside, denne påregnes sat i drift nu i 2.Q 2024.

I den forgangne vinter har vi desværre oplevet et par frostsprængning i vort område, hvorfor vi igen opfordrer til at man lukker respektive stophane og tømmer sit anlæg for vand inden det bliver frostvejr og man skal desuden sikre sig at dækslet på målerbrønden ligger tætsluttende så men derved sikre sig at måleren ikke frostskades.

For god orden skyld skal det oplyses at aflæsningskort vedr. respektive vandforbrug udsendes af VandCenterSyd idet de skal bruge disse oplysninger til at afregne afløbsafgiften – dvs det er ikke TSV der udsender disse kort.

Jeg vil slutte med at takke bestyrelsen for det gode samarbejde vi har haft i det forløbne år.

Der skal også lyde en tak til Camilla fra Otterup Vandværk for et godt samarbejde og for en fin og effektiv administration af vores vandværk.

Til jer fremmødte og dirigenten vil jeg sige, at i fald der er spørgsmål til beretningen, er de velkomne og jeg vil søge at besvare dem bedst muligt. Generalforsamlingen 2024.03.26 Nels Birkenfeldt/Formand TSV 3/3